Lumivalkeille olkapäilles
Lumivalkeille olkapäilles
 Mä pääni painaa saan,
 Ja varkain kuuntelen, minne
 Käy sydämes kallistumaan.

 Nuo sini-husaarit soittaa
 Ja tulee portilta päin;
 Mun huomenna aikoo heittää
 Sydänterttuni, ystäväin.

 Ja jos minut huomenna heität,
 Niin viel’ olet tänään mun,
 Ja armaassa syleilyssäs
 Sitä vienommin uneksun.

de:Auf deinen schneeweißen Busen
ru:Я к белому плечику милой (Гейне/Михайлов)
ru:К груди твоей белоснежной (Гейне/Добролюбов)